ai4bharat/Pralekha huggingface dataset:
রেলমন্ত্রক
ঝাড়গ্রাম-পুরুলিয়া মেমু প্যাসেঞ্জার এবং টাটানগর-খড়্গপুর প্যাসেঞ্জার চিরুগোড়া স্টেশনে থামবে
কলকাতা, ৬ ডিসেম্বর, ২০১৮
দক্ষিণ-পূর্ব রেলের পক্ষ থেকে বৃহস্পতিবার  এক প্রেস বিবৃতিতে জানানো হয়েছে, আগামীকাল অর্থাৎ, শুক্রবার  থেকে ৬৮০২৩ ঝাড়গ্রাম-পুরুলিয়া মেমু প্যাসেঞ্জার এবং ৫৮০২২ টাটানগর-খড়্গপুর প্যাসেঞ্জার পরীক্ষামূলকভাবে আগামী ছ’মাসের জন্য চিরুগোড়া স্টেশনে থামবে। ঝাড়গ্রাম-পুরুলিয়া মেমু প্যাসেঞ্জার সকাল ৫-৪৯ মিনিটে চিরুগোড়া স্টেশনে পৌঁছবে এবং সেখান থেকে ১ মিনিট বাদে, অর্থাৎ ৫-৫০ মিনিটে যাত্রা শুরু করবে। একইভাবে, টাটানগর-খড়্গপুর প্যাসেঞ্জার চিরুগোড়া স্টেশনে সন্ধ্যা ৭-১৪ মিনিটে পৌঁছে ৭-১৫ মিনিটে পরবর্তী স্টেশনের উদ্দেশে যাত্রা শুরু করবে।
SC/BD/DM
(Visitor Counter : 79
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৭৭ কোটি ২৪ লক্ষ ছাড়িয়েছে
দেশে গত ২৪ ঘণ্টায় ৬৩ লক্ষ ৯৭ হাজারের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৬৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৪ হাজার ৪০৩
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৩৯ হাজার ৫৬, যা দেশে মোট আক্রান্তের ১.০২ শতাংশ
সাপ্তাহিক-ভিত্তিতে আক্রান্তের হার ১.৯৭ শতাংশ, যা গত ৮৪ দিন ৩ শতাংশের নীচে
নয়াদিল্লি, ১৭ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৩ লক্ষ ৯৭ হাজার ৯৭২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৭৭ কোটি ২৪ লক্ষ ২৫ হাজার ৭৪৪।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬৬,১০৮
৮৬,৫৫,০৩৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৪১,০৬৪
১,৪২,৫৬,৭৩০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩১,২০,৬১,২৯৪
৫,০৫,৬৮,২৭৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৪,৬৯,৭৪,৮০৩
৬,৫৬,৪৭,৬৮০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,৪৮,৬৩,৬৩৬
৫,০৬,৯১,১২০
|
|
মোট
|
|
|
|
৭৭,২৪,২৫,৭৪৪
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
আরও একটি উল্লেখযোগ্য অগ্রগতি হিসাবে দেশে গত ২৪ ঘণ্টায় সুস্থতার সংখ্যা ৩৭ হাজার ৯৫০। মহামারী শুরুর সময় থেকে দেশে এখনও পর্যন্ত মোট সুস্থতার সংখ্যা ৩ কোটি ২৫ লক্ষ ৯৮ হাজার ৪২৪।
বর্তমানে, জাতীয় স্তরে সুস্থতার হার দাঁড়িয়েছে ৯৭.৬৫ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৮২ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ৩৪ হাজার ৪০৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৩৯ হাজার ৫৬, যা মোট আক্রান্তের ১.০২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ২৭ হাজার ৪২০টি নমুনা পরীক্ষা হয়েছে। এর ফলে, সামগ্রিকভাবে টিকাকরণের সংখ্যা দাঁড়িয়েছে ৫৪ কোটি ৯২ লক্ষ ২৯ হাজার ১৪৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৯৭ শতাংশ, যা গত ৮৪ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ২.২৫ শতাংশে। দৈনিক-ভিত্তিতে আক্রান্তের হার গত ১৮ দিন ৩ শতাংশের নীচে রয়েছে এবং গত ১০১ দিন ৫ শতাংশের নীচে।
CG/BD/SB
(Visitor Counter : 117
স্বাস্থ্যওপরিবারকল্যাণমন্ত্রক
ভারত সরকার আন্তর্জাতিক ক্ষেত্র থেকে প্রাপ্ত কোভিড-১৯ সংক্রান্ত সামগ্রী রাজ্য এবং কেন্দ্রশাসিত অঞ্চল গুলিতে সরবরাহ করছে
নতুন দিল্লি, ০৭ মে,২০২১
সারা বিশ্বজুড়ে করোনা অতিমারির বিরুদ্ধে সম্মিলিত লড়াইয়ের ক্ষেত্রে ভারত সরকার আন্তর্জাতিক পর্যায় থেকে ত্রাণ সামগ্রী পেতে শুরু করেছে। চিকিৎসা সংক্রান্ত এবং যন্ত্রপাতি মিলিয়ে গত ২৭ এপ্রিল পর্যন্ত ভারত সরকার বিভিন্ন দেশ এবং সংস্থার কাছ থেকে নানান সামগ্রী গ্রহণ করেছে।
করোনা মোকাবিলায় ভারত সরকার সারা বিশ্বের মধ্যে পুরোভাগে রয়েছে।
এ পর্যন্ত ২৯৩৩ অক্সিজেন কনসেনট্রেটরস, ২৪২৯ টি অক্সিজেন সিলিন্ডার, ১৩ টি অক্সিজেন জেনারেশন প্ল্যান্ট, ২৯৫১ টি ভেন্টিলেটরস/ বাইপ্যাপ/ সিপ্যাপ/ থ্রি- এলের বেশি রেমডেসিভির সরবরাহ করা হয়েছে।
২০২১ সালের ৬ মে পর্যন্ত বিভিন্ন দেশ থেকে প্রাপ্ত প্রধান সামগ্রী গুলির মধ্যে রয়েছে-
১) নিউজিল্যান্ড- অক্সিজেন কনসেনট্রেটর- ১২ টি ইউনিটের ৬ টি প্যালেট ।
২) ইউকে- ২০ প্যালেটে প্যাক করা সিলিন্ডার, ৪৬.৬ লিটার ।
৩) জার্মানি- মোবাইল অক্সিজেন প্ল্যান্ট।
৪) নেদারল্যান্ডস- ৪৫০ টি ভেন্টিলেটর।
একশ টি অক্সিজেন কনসেনট্রেটর।
দিল্লির সফদরজং হাসপাতালের মেডিকেল সুপার অধ্যাপক এসভি আর্য, করোনা চিকিৎসায় বিদেশ থেকে পাঠানো এইসব চিকিৎসা সামগ্রী গ্রহণের কথা জানিয়েছেন।
নাগপুরের অল ইন্ডিয়া ইনস্টিটিউট অফ মেডিক্যাল সাইন্সেসের অধ্যাপক অমল দুবে সময় মত অক্সিজেন কনসেনট্রেটরস সরবরাহ করে করোনা রোগীদের সাহায্য করার জন্য আন্তর্জাতিক দাতাদের ধন্যবাদ জানিয়েছেন।
করোনা চিকিৎসায় বিদেশ থেকে পাঠানো চিকিৎসা সামগ্রী গ্রহণের বিষয়ে কেন্দ্রীয় স্বাস্থ্য ও পরিবারকল্যাণ মন্ত্রকের পক্ষ থেকে একটি সমন্বয় কমিটি গঠন করা হয়েছে। গত ২৬ এপ্রিল থেকে এই কমিটি কার্যকর ভূমিকা গ্রহণ করেছে।
SB/ SDG
(Visitor Counter : 127
প্রধানমন্ত্রীরদপ্তর
গত মাসের মন কি বাত নিয়ে একটি পুস্তিকা প্রকাশ করেছেন প্রধানমন্ত্রী
নতুন দিল্লি, ২২ মে, ২০২২
প্রধানমন্ত্রী শ্রী নরেন্দ্র মোদী গত মাসের মন কি বাত-এর উপর ভিত্তি করে একটি পুস্তিকা প্রকাশ করেছেন, যাতে ওই অনুষ্ঠানে আলোচিত বিষয়গুলির উপর বেশ কিছু আকর্ষণীয় নিবন্ধ রয়েছে।
এক ট্যুইট বার্তায় প্রধানমন্ত্রী বলেছেন;
“আগামী সপ্তাহের #মনকিবাত অনুষ্ঠানের জন্য আমি অসংখ্য মতামত পাচ্ছি। যুব সমাজ ব্যাপকভাবে তাদের মতামত পাঠাচ্ছে দেখে ভালো লাগছে। এখানে গত মাসের পর্বের উপর একটি পুস্তিকা রয়েছে, যেখানে আলোচিত বিষয়গুলির উপর আকর্ষণীয় নিবন্ধ আছে।”
CG/SD/SKD/
(
প্রধানমন্ত্রীরদপ্তর
সপ্তদশ প্রবাসী ভারতীয় দিবস অনুষ্ঠানের অবকাশে সুরিনামের রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ০৯ জানুয়ারি, ২০২৩
প্রধানমন্ত্রী শ্রী নরেন্দ্র মোদী ইন্দোরে অনুষ্ঠিত সপ্তদশ প্রবাসী ভারতীয় দিবসের অবকাশে সুরিনামের রাষ্ট্রপতি শ্রী চন্দ্রিকা প্রসাদ সান্তোখীর সঙ্গে সাক্ষাৎ করেছেন। সপ্তদশ প্রবাসী ভারতীয় দিবসের বিশেষ অতিথি শ্রী সন্তোখী ৭-১৪ জানুয়ারি পর্যন্ত সরকারি সফরে ভারতে এসেছেন।
বৈঠকে উভয় নেতা হাইড্রোকার্বন, প্রতিরক্ষা, সামুদ্রিক নিরাপত্তা, ডিজিটাল প্রযুক্তির বিভিন্ন উদ্যোগ, তথ্য যোগাযোগ প্রযুক্তি এবং দক্ষতা বিকাশ সহ পারস্পরিক স্বার্থ সংশ্লিষ্ট বিভিন্ন ক্ষেত্রে সহযোগিতার বিষয়ে মতবিনিময় করেছেন।
সুরিনামের জন্য বিশেষ ঋণদান প্রকল্পটির পুনর্বিন্যাস করায় শ্রী সন্তোখী ভারতের প্রশংসা করেছেন।
রাষ্ট্রপতি সন্তোখী ভারতের রাষ্ট্রপতি শ্রীমতী দ্রৌপদী মুর্মুর সঙ্গে সাক্ষাৎ করবেন। তিনি ১০ জানুয়ারি প্রবাসী ভারতীয় দিবস উপলক্ষে আয়োজিত অনুষ্ঠানের সমাপ্তি অনুষ্ঠানে উপস্থিত থাকবেন। এই অনুষ্ঠানে প্রবাসী ভারতীয় সম্মান পুরস্কার প্রদান করা হবে। শ্রী সন্তোখী ইন্দোরে বিশ্ব বিনিয়োগকারীদের এক সম্মেলনের উদ্বোধন অনুষ্ঠানেও অংশ নেবেন। এরপর, তিনি আহমেদাবাদ ও নতুন দিল্লি সফর করবেন।
PG/CB/SB
(
প্রতিরক্ষামন্ত্রক
জাতীয় সমর শিক্ষার্থী বাহিনীর ৭১তম স্থাপনা দিবস উদযাপন
নয়াদিল্লি, ২৪ নভেম্বর, ২০১৯
বিশ্বের মধ্যে বৃহত্তম সংগঠিত যুব প্রতিষ্ঠান হল জাতীয় সমর শিক্ষার্থী বাহিনী । এই বাহিনীর ৭১তম স্থাপনা দিবস উদযাপন করল। স্থাপনা দিবসের আগের দিন, অর্থাৎ শনিবার দিল্লিতে জাতীয় স্মারক স্থলে বীর সৈনিকদের প্রতি শ্রদ্ধা জানান এনসিসি-র মহানির্দেশক লেফটেন্যান্ট জেনারেল রাজীব চোপরা।
এনসিসি-র স্থাপনা দিবস সারা দেশ জুড়ে উদযাপন করা হয়েছে। এই উপলক্ষে বাহিনীর শিক্ষার্থীরা মার্চ পাস্ট, সাংস্কৃতিক অনুষ্ঠান এবং সামাজিক উন্নয়নমূলক কর্মসূচিতে অংশ নেন।
এনসিসি চলতি বছরে মহারাষ্ট্র, বিহার ও কেরলে বন্যার সময় ত্রাণ ও উদ্ধারকাজে প্রশাসনের সঙ্গে হাতে হাত লাগিয়ে কাজ করেছিল। একইসঙ্গে, স্বচ্ছতা অভিযান, স্বচ্ছতা সাইকেল র্যালি, ডিজিটাল স্বাক্ষরতা অভিযান, রক্তদান শিবির, আন্তর্জাতিক যোগ দিবস সহ একাধিক কর্মসূচিতে অংশ নিয়েছে। এই বাহিনীর মেয়েরা সিকিমের মাউন্ট তেনচেনখাং এবং ছেলেরা হিমাচল প্রদেশের মাউন্ট হনুমারতিব্বা অভিযান সাফল্যের সঙ্গে শেষ করেন।
ক্রীড়া এবং রোমাঞ্চকর অভিযানের ক্ষেত্রে জাতীয় সমর শিক্ষার্থী বাহিনীর সদস্যরা দেশের নাম উজ্জ্বল করেছে। দেশের দায়িত্বশীল নাগরিক গড়ে তোলার ক্ষেত্রে এই বাহিনীর ভূমিকা অপরিসীম।
CG/SS/DM
(Visitor Counter : 59
কর্মী, জন-অভিযোগএবংপেনশনমন্ত্রক
জম্মু ও কাশ্মীরের উধমপুর জেলার রামনগর তহসিলের বসন্তগড় এবং চৌকি ব্লকের কৃষক, সরপঞ্চ ও আঞ্চলিক উন্নয়ন পর্ষদের সদস্যদের সঙ্গে নতুন কৃষি আইন নিয়ে কেন্দ্রীয় মন্ত্রী ডঃ জিতেন্দ্র সিং-এর আলাপচারিতা
নতুন দিল্লি, ৫ অক্টোবর, ২০২০
নিজের স্বার্থ চরিতার্থ করতে যারা শোষণকারীদের সমর্থনকারী এবং কৃষিকদের শত্রু, তারাই নতুন কৃষি আইনের বিরোধিতা করছেন,বলে জানিয়েছেন কেন্দ্রীয় মন্ত্রী ডঃ জিতেন্দ্র সিংহ। তিনি বলেন প্রধানমন্ত্রী নরেন্দ্র মোদীর উদ্যোগে কৃষি ক্ষেত্রে সংস্কারগুলি ফসল উৎপাদনের ব্যয় হ্রাস করেছে এবং কৃষকদের সুনির্দিষ্ট নূন্যতম সহায়ক মূল্য  ব্যবস্থাপনায় নিয়ে এসেছে। এমনকি যেখানে বেশি দামে ক্রেতা পাবেন সেখানেই কৃষকদের ফসল বিক্রির সুযোগ এনে দিয়েছে।
জম্মু ও কাশ্মীরের উধমপুর জেলার রামনগর তহসিলের বসন্তগড় এবং চৌকি ব্লকের কৃষক, সরপঞ্চ ও আঞ্চলিক উন্নয়ন পর্ষদের সদস্যদের সঙ্গে নতুন কৃষি আইন নিয়ে আজ মতবিনিময়ের সময় কেন্দ্রীয় মন্ত্রী ডঃ জিতেন্দ্র সিং একথা জানান।
ডঃ জিতেন্দ্র সিং অভিযোগ করেন আজ যারা কৃষকদের সঙ্গে নিয়ে আন্দোলন করেছেন তাঁরা দীর্ঘ দিন ধরে কৃষকদের সহায়তায় কোন কাজ না করে হাত গুটিয়ে বসে ছিলেন।আগে কৃষকদের কাছ থেকে অল্প দামে ফসল কিনে বহু গুণ দাম চড়িয়ে বাজারে ফসল বিক্রি করা হত।আর এতে লাভবান হতো মধ্যস্থতাকারী ও কালো বাজারিরা।দরিদ্র কৃষকরা ক্রমশ দরিদ্র হয়ে যেতেন।কিন্তু এখন অবস্থার পরিবর্তন হয়েছে।
ডঃ জিতেন্দ্র সিং বলেন, কৃষকদের সঙ্গে এতোদিন শুধু মাত্র কেবল নির্মম আচরণ করা হয়নি, চরম অসংবেদনশীলতার পরিচয় দেওয়া হয়েছে। যার ফলে বেশ কয়েকজন কৃষক আত্মহত্যা করেছিলেন। মোদী সরকার কৃষকদের সুরক্ষা ও স্বার্থ রক্ষায় এমন ব্যবস্থা করেছেন এতে তাদের জীবনে স্বস্তি এবং কঠিন পরিস্থিতি মোকাবিলায় সাহায্য করবে বলেও তিনি জানান।
গত ছয় বছরের পরিসংখ্যানকে সামনে রেখে ডঃ জিতেন্দ্র সিং বলেন কৃষকদের সহায়তায় মোদী সরকারের উদ্দেশ্য সম্পর্কে কোনও সন্দেহের অবকাশ থাকার কোনও জায়গা নেই। তিনি বলেন, মোদী সরকার কৃষি ক্ষেত্রে এমন সংস্কারের পরিকল্পনা করেছে ও তা বাস্তবায়ন করেছে যা অতীতে কোনও সরকার কখনও করে নি। আলাপচারিতায় উপস্থিত ব্যক্তিরাও তাদের অভিজ্ঞতা ব্যক্ত করেন।
CG/SS
(Visitor Counter : 61
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১১৬ কোটি ৫৪ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৫ কোটি ৬৯লক্ষেরও বেশি অব্যবহৃত টিকার ডোজ রয়েছে
নতুনদিল্লী, ৬ই নভেম্বর, ২০২১
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,১৬,৫৪,৪৪,৬০৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫,৬৯,৪৬,১১১ টি টিকার ডোজ আছে।
CG/CB/SFS/
(Visitor Counter : 114
প্রধানমন্ত্রীরদপ্তর
সমৃদ্ধির জন্য ভারত-প্রশান্ত মহাসাগরীয় অঞ্চলের অর্থনৈতিক ফ্রেমওয়ার্কের সূচনা অনুষ্ঠানে প্রধানমন্ত্রীর অংশগ্রহণ
নতুন দিল্লী, ২৩ মে, ২০২২
প্রধানমন্ত্রী শ্রী নরেন্দ্র মোদী আজ টোকিওতে ভারত-প্রশান্ত মহাসাগরীয় অঞ্চলের অর্থনৈতিক ফ্রেমওয়ার্কের -এর সূচনা অনুষ্ঠানে অংশগ্রহণ করেন। এই অনুষ্ঠানে মার্কিন রাষ্ট্রপতি মিস্টার জোসেফ আর বাইডেন এবং জাপানের প্রধানমন্ত্রী মিস্টার কিশিদা ফুমিও যোগ দেন। এছাড়াও ভার্চুয়াল মাধ্যমে অস্ট্রেলিয়া, ব্রুনেই, ইন্দোনেশিয়া, দক্ষিণ কোরিয়া, মালয়েশিয়া, নিউজিল্যান্ড, ফিলিপিন্স, সিঙ্গাপুর, থাইল্যান্ড ও ভিয়েতনামের নেতৃবৃন্দও অনুষ্ঠানে যোগ দেন।
আইপিইএফ-এর গুরুত্বপূর্ণ বিষয়গুলি নিয়ে একটি যৌথ বিবৃতি প্রকাশিত হয়েছে।
আইপিইএফ অংশগ্রহণকারী রাষ্ট্রগুলির মধ্যে অর্থনৈতিক অংশীদারিত্বকে আরও শক্তিশালী করতে চায়। ভারত-প্রশান্ত মহাসাগরীয় অঞ্চলে বিশ্বস্ত, স্থিতিশীল, সমন্বিত, অর্থনৈতিক বিকাশ, স্বচ্ছতা ও প্রতিযোগিতার পরিবেশ গড়ে তোলাই এর মূল উদ্দেশ্য।
সূচনা অনুষ্ঠানে প্রধানমন্ত্রী বলেন, ভারত-প্রশান্ত মহাসাগরীয় অঞ্চলকে বিশ্বের আর্থিক উন্নয়নের চালিকা শক্তি হিসেবে গড়ে তোলাই আইপিএএফ-এর উদ্দেশ্য। ঐতিহাসিক দিক থেকে ভারত-প্রশান্ত মহাসাগরীয় অঞ্চলের বাণিজ্যের কেন্দ্রবিন্দুতে রয়েছে ভারত। বিশ্বের প্রাচীনতম বাণিজ্যিক বন্দর গুজরাটের লোথালে অবস্থিত। প্রধানমন্ত্রী ভারত-প্রশান্ত মহাসাগরীয় অঞ্চলের বিভিন্ন আর্থিক সমস্যা সমাধানের জন্য একটি অভিন্ন ও সৃজনশীল উদ্যোগ গ্রহণের আহ্বান জানান।
ভারত-প্রশান্ত মহাসাগরীয় অঞ্চলের সব দেশকে নিয়ে আইপিইএফ প্রকল্পে একযোগে কাজ করার বিষয়ে তিনি সমন্বিত ও সুবিধাজনক উদ্যোগ গড়ে তোলার জন্য ভারতের অঙ্গীকারের কথা জানান । শ্রী মোদী জোর দিয়ে বলেন- আস্থা , স্বচ্ছতা ও সময় মেনে কাজ করা অর্থাৎ ট্রাস্ট, ট্রান্সপারেন্সি ও টাইমলিনেস, এই তিন ‘টি’- এর উপর ভিত্তি করে আস্থাশীল একটি সরবরাহ শৃঙ্খল গড়ে তুলতে হবে।
একটি মুক্ত ও সমন্বিত ভারত-প্রশান্ত মহাসাগরীয় অঞ্চল গড়ে তুলতে ভারত দায়বদ্ধ। উন্নয়নের ধারা অব্যাহত রেখে, শান্তি ও সমৃদ্ধির জন্য সহযোগী দেশগুলির মধ্যে আর্থিক যোগাযোগ বাড়িতে তুলতে হবে। আইপিএফএফ–এর মাধ্যমে অংশীদার দেশগুলির মধ্যে অর্থনৈতিক যোগাযোগ বৃদ্ধি, ব্যবসা-বানিজ্য ও বিনিয়োগে সকলকে উৎসাহিত করা হবে।
আজ এই কর্মসূচীর সূচনার সঙ্গে অর্থনৈতিক সহযোগিতা বৃদ্ধি ও অভিন্ন লক্ষ অর্জনের জন্য সহযোগী দেশগুলি নিজেদের মধ্যে আগামীদিনে আলোচনা শুরু করবে।
CG/CB/ SKD/
(
কর্মী, জন-অভিযোগএবংপেনশনমন্ত্রক
সিবিআই – এর ডাইরেক্টর পদে শ্রী ঋষি কুমার শুক্লা
নয়াদিল্লি, ০৪ ফেব্রুয়ারি, ২০১৯
দিল্লি স্পেশাল পুলিশ এস্টাব্লিশমেন্ট আইন, ১৯৪৬ – এর ৪ এ  ধারা অনুযায়ী গঠিত কমিটির সুপারিশ করা প্যানেলের ওপর ভিত্তি করে কেন্দ্রীয় মন্ত্রিসভার নিয়োগ সংক্রান্ত কমিটি কেন্দ্রীয় তদন্ত সংস্থা সিবিআই – এর ডাইরেক্টর হিসাবে মধ্যপ্রদেশ ক্যাডারের ১৯৮৩ ব্যাচের আইপিএস আধিকারিক শ্রী ঋষি কুমার শুল্কার নিয়োগে অনুমোদন দিয়েছে।এই পদে তাঁর কার্যকালের মেয়াদ হবে আগামী দু’বছর।তিনি শ্রী অলোক কুমার ভার্মার স্থলাভিষিক্ত হচ্ছেন।
CG/BD/SB
(Visitor Counter : 75
প্রতিরক্ষামন্ত্রক
উত্তর সিকিমে মর্মান্তিক সড়ক দুর্ঘটনায় নিহত তিন জন জেসিও সহ ১৬ জন সেনাকর্মী
কলকাতা, ২৩ ডিসেম্বর, ২০২২
উত্তর সিকিমে জেমায় আজ মর্মান্তিক সড়ক দুর্ঘটনায় ভারতীয় সেনার ১৬ জন জওয়ানের মৃত্যু হয়েছে। একটি সেনা ট্রাক পাহাড় থেকে গড়িয়ে পড়ায় এই দুর্ঘটনাটি ঘটে।
চাট্টেন থেকে আজ সকালে থাঙ্গু যাওয়ার পথে তিনটি গাড়ির কনভয়ে থাকা ঐ ট্রাকটি জেমাতে পৌঁছে একটি তীক্ষ্ণ বাঁক ঘোরার সময় নিয়ন্ত্রণ হারিয়ে নীচে পড়ে গেলে এই দুর্ঘটনা ঘটে।
ঘটনা-স্থলে দ্রুত উদ্ধারকারী দল পাঠানো হয়। আহত চার জওয়ানকে চিকিৎসার জন্য হেলিকপ্টারে পাঠানো হয়েছে। দুর্ঘটনায় ষোলো জন প্রাণ হারিয়েছেন, এর মধ্যে তিন জন জেসিও।
এই শোকের মুহূর্তে ভারতীয় সেনা নিহতদের পরিবারের পাশে রয়েছে।
প্রতিরক্ষা মন্ত্রী শ্রী রাজনাথ সিং এই ঘটনায় গভীর শোক প্রকাশ করেছেন।
PG/AB/SB
(Visitor Counter : 29
নির্বাচনকমিশন
বিশ্বের বিভিন্ন দেশের নির্বাচন কর্তৃপক্ষগুলিকে নিয়ে গঠিত সংগঠনের কার্যনির্বাহী পর্ষদের বিশেষ সভায় ভারতের মুখ্য নির্বাচন কমিশনার শ্রী সুনীল অরোরা
নয়াদিল্লি, ২ সেপ্টেম্বর, ২০১৯
বিশ্বের বিভিন্ন দেশের নির্বাচন কর্তৃপক্ষগুলিকে নিয়ে গঠিত সংগঠনের কার্যনির্বাহী পর্ষদের বিশেষ সভায় ভারতের মুখ্য নির্বাচন কমিশনার শ্রী সুনীল অরোরা ভাষণ দিয়েছেন। বেঙ্গালুরুতে ২-৪ সেপ্টেম্বর পর্যন্ত এই সংগঠনের সম্মেলন আয়োজন করা হয়েছে। ২০১১-১২-তে যখন এই সংগঠন গঠিত হয়েছিল তখন থেকেই ভারত এর সঙ্গে ঘনিষ্ঠভাবে যুক্ত রয়েছে। ২০১৩-র অক্টোবরে ভারত এই সংগঠনের প্রতিষ্ঠাতা সদস্য পদ পায়। সে বছরই সংগঠনের কার্যনির্বাহী পর্ষদেরও সদস্য দেশ নির্বাচিত হয় ভারত। ভারত এই সংগঠনের উপ-সভাপতির দায়িত্ব পালন করে আসছে ২০১৭ সাল থেকে। বিশ্বের বিভিন্ন দেশের নির্বাচন পরিচালনা কর্তৃপক্ষগুলির মধ্যে অংশীদারিত্ব ও সহযোগিতার প্রসারে সংগঠনের উদ্দেশ্যগুলিকে এগিয়ে নিয়ে যেতে ভারত আন্তরিকতার সঙ্গে কাজ করে যাবে।
এই উপলক্ষে শ্রী অরোরা বলেন, সদস্য দেশগুলি নির্বাচনী পরিচালনা কর্তৃপক্ষগুলির সংগঠনের উদ্দেশ্যকে এগিয়ে নিয়ে যেতে একযোগে কাজ করবে এবং একে অপরের অভিজ্ঞতা ও কর্মসম্পাদনের সেরা পদ্ধতিগুলি বিনিময় করবে। ১০৯টি দেশের ১১৫টি নির্বাচনী পরিচালনা কর্তৃপক্ষ এবং ২০টি আন্তর্জাতিক প্রতিষ্ঠান অ্যাসোসিয়েট মেম্বারকে নিয়ে গঠিত এই সংগঠন নির্বাচনী পরিচালনা ব্যবস্থাকে আরও সুদৃঢ় করে তোলার ক্ষেত্রে প্রকৃতপক্ষে একটি আন্তর্জাতিক প্রতিষ্ঠান হয়ে উঠেছে। নির্বাচন পরিচালনা সম্পর্কে শ্রী অরোরা বলেন, এক্ষেত্রে কোন ভুল-ভ্রান্তি গণতান্ত্রিক প্রতিষ্ঠানগুলি সম্পর্কে জনমানসে অনাস্থা ও সন্দেহের অবকাশ তৈরি করে। এ ধরনের অনাস্থা ও সন্দেহের ইতি ঘটাতে বিভিন্ন দেশের নির্বাচন কর্তৃপক্ষগুলিকে নিয়ে গঠিত সংগঠনের মতো বহুপাক্ষিক প্রতিষ্ঠানের গুরুত্ব রয়েছে।
শ্রী অরোরা আরও জানান, ভারতের নির্বাচন কমিশন এখনও পর্যন্ত ১৭টি জাতীয় নির্বাচন ও ৩৩৮টি রাজ্য নির্বাচন সুষ্ঠুভাবে সম্পন্ন করেছে। এভাবেই নির্বাচনী গণতন্ত্রের প্রতি জনমানসে আস্থা দৃঢ় হয়েছে। ভারতের নির্বাচন কমিশন মর্যাদাপূর্ণ এক প্রতিষ্ঠান হিসেবে আন্তর্জাতিক সহযোগিতা কর্মসূচির মাধ্যমে ঐ সংগঠনের অন্যান্য দেশগুলির সঙ্গে জ্ঞান ও অভিজ্ঞতা বিনিময় করে চলেছে। সংগঠনের ২৬টি নির্বাচনী পরিচালনা কর্তৃপক্ষ এবং আন্তর্জাতিক প্রতিষ্ঠানের সঙ্গে নির্বাচন ক্ষেত্রে সহযোগিতার লক্ষ্যে সমঝোতাপত্র স্বাক্ষর করেছে।
সংগঠনের এই বৈঠকে ৫০টি দেশের ১২০ জনেরও বেশি প্রতিনিধি অংশ নিচ্ছেন। ভারতে অন্যান্য দেশের নির্বাচনী পরিচালনা কর্তৃপক্ষগুলির প্রতিনিধিদের নিয়ে এখনও পর্যন্ত এটিই সবথেকে বড় সম্মেলন।
CG/BD/DM
(Visitor Counter : 31
মন্ত্রিসভারঅর্থনৈতিকবিষয়সংক্রান্তকমিটি
২০২২-২৩ চিনি মরশুমে সরকার আখ চাষীদের সুবিধার্থে কুইন্টাল প্রতি আখের দাম ধার্য করেছে ৩১৫ টাকা
নয়াদিল্লি, ২৮ জুন, ২০২৩
আখ চাষীদের স্বার্থের কথা বিবেচনা করে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ ২০২৩-২৪ চিনি মরশুমে আখের দাম কুইন্টাল প্রতি ৩১৫ টাকা নির্ধারণ করার প্রস্তাবটি অনুমোদিত হয়েছে। এর ফলে আখ থেকে চিনি উৎপাদনের সময় মৌলিক পুনরুদ্ধার হার ১০.২৫ শতাংশ থাকবে। আখ চাষীদের স্বার্থের কথা বিবেচনা করে সরকার সিদ্ধান্ত নিয়েছে যে চিনি কলগুলির ক্ষেত্রে মৌলিক পুনরুদ্ধার হার ৯.৫ শতাংশের নিচে যাতে না হয় তার জন্য প্রয়োজনীয় পদক্ষেপ নেওয়া হবে। এক্ষেত্রে ২০২৩-২৪ চিনি মরশুমে আখ চাষীদের কুইন্টাল প্রতি ২৯১.৯৭৫ টাকা দেওয়া হবে। সংশ্লিষ্ট মরশুমে আখ উৎপাদনে ব্যয় হয়েছে কুইন্টাল প্রতি ১৫৭ টাকা। সরকার নির্ধারিত মূল্যে কুইন্টাল প্রতি ৩১৫ টাকা চাষীদের দেওয়া হলে তা কৃষিকাজে ব্যয় হওয়া অর্থের থেকে ১০০.৬ শতাংশ বেশি হবে। ২০২২-২৩ চিনি মরশুমের থেকে ২০২৩-২৪ মরশুমে ৩.২৮ শতাংশ বেশি দাম ধার্য করা হয়েছে।
সরকার নির্ধারিত মূল্যে কৃষকদের থেকে চিনি কলগুলি আখ কিনবে। চিনি শিল্প একটি গুরুত্বপূর্ণ কৃষিভিত্তিক শিল্প যার সঙ্গে ৫ কোটি আখ চাষীর ভাগ্য জড়িয়ে রয়েছে। চিনি কলগুলিতে কর্মরত ৫ লক্ষ কর্মীর ভবিষ্যৎও এই ব্যবস্থার ওপর নির্ভরশীল। রাজ্য সরকার সহ সংশ্লিষ্ট সকল পক্ষের সঙ্গে আলোচনার পর কৃষিকাজে ব্যয় এবং মূল্য নির্ধারণ সংক্রান্ত কমিশন, কমিশন ফর এগ্রিকালচারাল কস্টস অ্যান্ড প্রাইসেস এই দাম নির্ধারণ করেছে।
প্রেক্ষাপট :
২০২২-২৩ চিনি মরশুমে চিনি কলগুলি ৩৩৫৩ লক্ষ টন আখ কৃষকদের কাছ থেকে কিনেছে। এর জন্য ব্যয় হয়েছে ১,১১,৩৬৬ কোটি টাকা। ধান সংগ্রহের ন্যূনতম সহায়ক মূল্যের পরই আখের দাম সর্বোচ্চ। আগামী পাঁচ বছরে জৈব জ্বালানি ক্ষেত্রে ইথানলের ব্যবহার বৃদ্ধির ফলে আখ চাষীদের আরও লাভ হবে। একইসঙ্গে চিনি কলের মালিকরাও উপকৃত হবেন। ২০২১-২২ চিনি মরশুমে ইথানল বিক্রি করে চিনি কলের মালিকরা ২০,৫০০ কোটি টাকা আয় করেছেন। ইথানল মিশ্রিত পেট্রোল কর্মসূচির আওতায় দেশে জ্বালানি নিরাপত্তার উদ্যোগকে আরও শক্তিশালী করে তোলা হয়েছে। এর ফলে বৈদেশিক মুদ্রার খরচ কম হবে এবং আমদানি করা জীবাশ্ম জ্বালানির ওপর নির্ভরশীলতা কমবে। ২০২৫ সালের মধ্যে ৬০ লক্ষ মেট্রিক টনের বেশি চিনি থেকে ইথানল উৎপাদন করার লক্ষ্যমাত্রা ধার্য করা হয়েছে। সরকারের কৃষক-বান্ধব নীতির ফলে কৃষক, উপভোক্তা এবং চিনি শিল্পের সঙ্গে যুক্ত কর্মীদের স্বার্থ সুরক্ষিত থাকছে। ফলস্বরূপ, চিনিক্ষেত্র স্বনির্ভর হয়ে উঠছে।
আন্তর্জাতিক ক্ষেত্রে চিনি অর্থনীতিতে ভারত গুরুত্বপূর্ণ ভূমিকা পালন করে। সারা বিশ্বে ভারত চিনি রপ্তানিকারক দেশ হিসেবে দ্বিতীয় বৃহত্তম স্থানে রয়েছে। সবথেকে বেশি চিনি উৎপাদন হয় এ দেশেই। ২০২৫-২৬ সময়কালে বিশ্বের তৃতীয় বৃহত্তম ইথানল উৎপাদনকারী দেশ হিসেবে আত্মপ্রকাশ করার জন্য বিভিন্ন উদ্যোগ গ্রহণ করা হয়েছে।
CG/CB/DM/
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং কানাডার প্রধানমন্ত্রী জাস্টিন ট্রুডোর মধ্যে টেলিফোনে বার্তালাপ
নয়াদিল্লী, ১০ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী এবং কানাডার প্রধানমন্ত্রী জাস্টিন ট্রুডোর মধ্যে আজ টেলিফোনে কথা হয়েছে।
কানাডায় প্রয়োজনীয় কোভিড-১৯ টিকা ভারত থেকে পাঠানোর বিষয় নিয়ে প্রধানমন্ত্রী শ্রী নরেন্দ্র মোদীর সঙ্গে কথা বলেন প্রধানমন্ত্রী ট্রুডো। শ্রী মোদী কানাডার প্রধানমন্ত্রীকে আশ্বস্ত করেন যে, অন্যান্য দেশে যেভাবে টিকা পাঠনো হয়েছে সেইমতো কানাডাতেও টিকা পাঠানোর বিষয়ে যথাযথ প্রয়াস চালাবে ভারত।
প্রধানমন্ত্রী শ্রী মোদীর উচ্ছ্বসিত প্রশংসা করে ট্রুডো জানান, যদি বিশ্ব কোভিড-১৯ জয় করতে সক্ষম হয় তবে তা ভারতের উল্লেখযোগ্য ওষুধের ক্ষমতা এবং প্রধানমন্ত্রী শ্রী নরেন্দ্র মোদীর নেতৃত্বে সেই ক্ষমতা বিশ্বের অন্যান্য দেশের সঙ্গে ভাগ করে নেওয়ার কারণে। প্রধানমন্ত্রী ট্রুডোর এই অনুভূতিশীলতার জন্য শ্রী মোদী ধন্যবাদ জানান।
উভয় নেতাই বহু গুরুত্বপূর্ণ ভূ-রাজনৈতিক বিষয়ে ভারত ও কানাডার মধ্যে সম দৃষ্টিভঙ্গী নিয়ে আলোচনা করেন। জলবায়ু পরিবর্তন ও মহামারীর জেরে অর্থনৈতিক প্রভাবের মতো বিশ্বের নানান সমস্যার বিরুদ্ধে লড়াইয়ে উভয় দেশ পারস্পরিক সহযোগিতা বজায় রেখে চলবে বলে তাঁরা সহমত পোষন করেছেন।
দুই দেশের প্রধানমন্ত্রী এই বছরের শেষের দিকে বিভিন্ন গুরুত্বপূর্ণ আন্তর্জাতিক মঞ্চে একে অপরের সঙ্গে সাক্ষাৎ এবং পারস্পরিক স্বার্থের বিষয় নিয়ে আলোচনা চালিয়ে যাওয়ার প্রত্যাশা ব্যক্ত করেছেন।
কর্পোরেটবিষয়সংক্রান্তমন্ত্রক
কোম্পানির ফ্রেশ স্টার্ট স্কিম ও এলএলপি বন্দোবস্তের মেয়াদ বাড়ানো হয়েছে
নতুন দিল্লি, ২৩ মার্চ, ২০২১
কর্পোরেট বিষয়ক মন্ত্রক তাদের সার্কুলার নম্বর ১২/২০২০, তারিখ- ৩০/০৩/২০২০-তে কোম্পানিজ ফ্রেশ স্টার্ট স্কিম-২০২০ চালু করেছে। এর মাধ্যমে সংস্থাগুলিকে খেলাপি সংক্রান্ত বিষয়গুলি নির্ধারণের সুযোগ দেওয়া হয়ে থাকে। এর পাশাপাশি নতুন করে প্রকল্প চালুর সুযোগও দেওয়া হয়।
আজ রাজ্যসভায় এক লিখিত প্রশ্নের জবাবে কেন্দ্রীয় অর্থ ও কর্পোরেট বিষয়ক রাষ্ট্রমন্ত্রী শ্রী অনুরাগ সিং ঠাকুর এই তথ্য জানিয়েছেন।
তিনি জানান, এই প্রকল্প রূপায়নের ফলে ৪,৭৩,১৩১ টি দেশীয় এবং ১,০৬৫ টি বিদেশী সংস্থা উপকৃত হবে।
পরিবেশওঅরণ্যমন্ত্রক
ব্রিকস অন্যতম মূল্যবান এবং কার্যকর অংশীদারিত্ব : শ্রী প্রকাশ জাভড়েকর
নয়াদিল্লী, ৩১ জুলাই, ২০২০
রাশিয়ার সভাপতিত্বে বৃহস্পতিবার  ভিডিও কনফারেন্সের মাধ্যমে ব্রিকস গোষ্ঠীভুক্ত  ৫টি দেশের পরিবেশ মন্ত্রীদের মধ্যে ‘ষষ্ঠ ব্রিকস পরিবেশ মন্ত্রী’ পর্যায়ের বৈঠক অনুষ্ঠিত হয়েছে।
এই বৈঠকে ভারতের প্রতিনিধিত্ব করেন কেন্দ্রীয় পরিবেশ মন্ত্রী শ্রী প্রকাশ জাভড়েকর। তিনি বলেন, ভারত ব্রিকস গোষ্ঠীর ওপর বিশেষ গুরুত্ব দিয়ে আসছে। পরিবেশ মন্ত্রী বলেন, সুস্থায়ী উন্নয়নের লক্ষ্য অর্জনের জন্য ব্রিকস গোষ্ঠীভুক্ত দেশগুলিকে এগিয়ে আসতে হবে। কেন্দ্রীয় মন্ত্রী ব্রিকসের আওতাধীন বিভিন্ন উদ্যোগ ও কর্মসূচি দ্রুত বাস্তবায়নের ওপরও জোর দেন। ব্রিকস গোষ্ঠীভুক্ত দেশগুলিতে পরিবেশ ব্যবস্থাপনায় সেরা বিষয়গুলি তুলে ধরার প্রস্তাবও দেন তিনি। কেন্দ্রীয় মন্ত্রী বলেন, এক্ষেত্রে ভারত যথাযথ সাহায্য করতে পারে ।ব্রিকস গোষ্ঠীভুক্ত দেশগুলির মধ্যে যে পরিবেশ সংক্রান্ত বিষয়ে যে সমঝোতাপত্র রয়েছে তা দ্রুত বাস্তবায়নের প্রয়োজন রয়েছে বলেও উল্লেখ করেন শ্রী জাভড়কর।
কেন্দ্রীয় মন্ত্রী সুস্থায়ী নগর ব্যবস্থাপনা, উপকূলীয় জঞ্জাল/নোংরা পরিষ্কার, বায়ু দূষণ রোধ, নদী পরিষ্কার বা স্বচ্ছতার ক্ষেত্রে ভারত যে প্রচেষ্টা চালিয়ে যাচ্ছে সেকথাও অনুষ্ঠানে বিশদভাবে তুলে ধরেন। মন্ত্রী বলেন, ভারত বিশ্বাস করে যে জলবায়ু পরিবর্তন রোধে এবং অভিযোজন ক্ষেত্রে বিশ্ব ব্যাপি লক্ষ্য অর্জনের জন্য সকলের সমান দায়িত্ব রয়েছে। একইসঙ্গে এই সমস্যা মোকাবিলায় অর্থ ও প্রযুক্তির অংশীদারিত্বেরও প্রয়োজন। ভারত প্যারিস চুক্তি অনুযায়ী জলবায়ু পরিবর্তন রোধের প্রতিশ্রুতি বিষয়ে নিরন্তর প্রয়াস চালিয়ে যাচ্ছে বলেও উল্লেখ করেন তিনি।
বায়ু দূষণ নিয়ন্ত্রণে ভারত যে প্রচেষ্টা চালিয়ে যাচ্ছে সেকথা তুলে ধরে শ্রী জাভড়েকর বলেন ২০১৫ সালে ভারতে ১০টি শহরে বায়ুর গুণমান সূচক নজরদারি ব্যবস্থাপনার সূচনা করা হয়েছিল। এখন ১২২টি শহরে এই নজরদারি ব্যবস্থাপনার কাজ চলছে। তিনি আরও বলেন ২০১৯ সালে ভারত 'ন্যাশনাল ক্লিন এয়ার প্রোগ্রাম'এর সূচনা করেছে। এর মূল লক্ষই হল ২০২৪ সালের মধ্যে ২০১৭র তুলনায় ২০-৩০ শতাংশ বায়ু দূষণ হ্রাস করা।
বৈঠকে ২০২০র পরবর্তী সময়ে জীব বৈচিত্র্য রক্ষায় পরিকাঠামো গঠনের জন্য ব্রিকস গোষ্ঠীভুক্ত দেশগুলি এক জোট হয়ে কাজ করার প্রয়োজনীয়তার ওপর জোর দেয়। এই বৈঠকের আগে ব্রিকস গোষ্ঠীভুক্ত দেশগুলির কার্যনির্বাহী গোষ্ঠীর বৈঠক বসে।
ভারত ২০২১ সালে ব্রিকস গোষ্ঠীভুক্ত দেশগুলির পরিবেশ মন্ত্রীদের বৈঠকে সভাপতিত্বের ভার গ্রহণ করবে।তাই শ্রী জাভড়েকর পরবর্তী বৈঠকে অংশ নেওয়ার জন্য ব্রিকস গোষ্ঠীভুক্ত দেশগুলিকে আমন্ত্রণ জানান। এ দিনের এই বৈঠকে ব্রিকস গোষ্ঠীভুক্ত দেশগুলি পারস্পরিক সমন্বয় বজায় রেখে আগামীদিনে কাজ চালিয়ে যাওয়ার বিষয়ে অঙ্গীকারবদ্ধ হয়েছে।
এই বৈঠকে যৌথ বিবৃতির বিষয়ে বিস্তারিত জানতে ক্লিক করুন নিম্নলিখিত লিঙ্কে- pibcms.nic.in/WriteReadData/userfiles/Final%20Statement%20BRICS.pdf
(CG/SS/NS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য / কেন্দ্রশাসিত অঞ্চলগুলিকে ২৪ কোটির বেশি টিকার ডোজ দেওয়া হয়েছে
টিকাকরণের জন্য রাজ্য / কেন্দ্রশাসিত অঞ্চলগুলির কাছে ২ কোটির বেশি টিকার ডোজ রয়েছে
নয়াদিল্লি, ৩ জুন, ২০২১
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে নিখরচায় কোভিড টিকা সরবরাহ করে আসছে। এছাড়াও, রাজ্য ও কেন্দ্রশাসিত অঞ্চলগুলি যাতে সরাসরি টিকা সংগ্রহ করতে পারে তার জন্য কেন্দ্রীয় সরকার প্রয়োজনীয় সাহায্য করছে। বর্তমান মহামারী প্রতিরোধ ও মোকাবিলায় ভারত সরকারের অন্যতম একটি সুসংবদ্ধ কৌশল হল টিকাকরণ। এছাড়াও সরকার সংক্রমণ প্রতিরোধ ও নিয়ন্ত্রণে নমুনা পরীক্ষা, আক্রান্তদের খুঁজে বের করা, তাঁদের উপযুক্ত চিকিৎসা পরিষেবা এবং কোভিড আদর্শ আচরণ মেনে চলার ওপর অগ্রাধিকার দিচ্ছে।
উল্লেখ করা যেতে পারে, কোভিড-১৯ টিকাকরণের সম্প্রসারিত ও ত্বরান্বিত তৃতীয় পর্যায়ের সূচনা হয় গত ১ মে। এই অভিযানের আওতায় কেন্দ্রীয় সরকার সেন্ট্রাল ড্রাগস ল্যাবরেটরিগুলির ছাড়পত্রের ভিত্তিতে উৎপাদক সংস্থাগুলির কাছ থেকে টিকা সংগ্রহ করছে। সংগৃহীত এই টিকা সম্পূর্ণ বিনামূল্যে রাজ্য ও কেন্দ্রশাসিত অঞ্চলগুলিতে সরবরাহ করা হয়ে থাকে।
কেন্দ্রীয় সরকার এখনও পর্যন্ত রাজ্য ও কেন্দ্রশাসিত অঞ্চলগুলিকে ৪০ কোটি ১৭ লক্ষ ১১ হাজার ৭৫০টি টিকার ডোজ সরবরাহ করেছে। এর মধ্যে বিনামূল্যে দেওয়া টিকার পাশাপাশি উৎপাদক সংস্থাগুলির কাছ থেকে রাজ্যগুলির সরাসরি সংগ্রহ করা টিকাও রয়েছে। আজ সকাল ৮টা পর্যন্ত পাওয়া তথ্য অনুযায়ী অপচয় হওয়া টিকার ডোজ সহ মোট ২১ কোটি ৯৬ লক্ষ ৪৯ হাজার ২৮০টি ডোজ ব্যবহার করা হয়েছে। এছাড়াও, টিকাকরণের জন্য রাজ্য ও কেন্দ্রশাসিত অঞ্চলগুলির কাছে ২ কোটি ২০ লক্ষ ৬২ হাজার ৪৭০টি টিকার ডোজ রয়েছে।
CG/BD/DM
(Visitor Counter : 140